
LIETUVOS RESPUBLIKOS
TABAKO, TABAKO GAMINIŲ IR SU JAIS SUSIJUSIŲ GAMINIŲ KONTROLĖS PAKEITIMO ĮSTATYMO NR. I-1143 2, 17, 26 STRAIPSNIŲ PAKEITIMO IR PAKEITIMO ĮSTATYMO PAPILDYMO 151 STRAIPSNIU 
ĮSTATYMO PAKEITIMO  ĮSTATYMAS 

2023 m.                          d. Nr. 



1 straipsnis. 2 straipsnio pakeitimas
1. Papildyti 2 straipsnį 461 dalimi:
„461. Tabako gaminių parduotuvė – parduotuvė, kurios prekių asortimentą sudaro tik tabako gaminiai, su tabako gaminiais susiję gaminiai, išskyrus elektronines cigaretes ir jų pildykles, ir įrenginiai, skirti šiems gaminiams vartoti, taip pat rūkyti pasiruošti skirtos prekės ir jų dalys bei su rūkymu susiję aksesuarai.“
2. Papildyti 2 straipsnį 462 dalimi:
„462. Tabako gaminių skyrius – parduotuvės skyrius, kurio prekių asortimentą sudaro tik tabako gaminiai, su tabako gaminiais susiję gaminiai,  išskyrus elektronines cigaretes ir jų pildykles, ir įrenginiai, skirti šiems gaminiams vartoti, taip pat rūkyti pasiruošti skirtos prekės ir jų dalys bei su rūkymu susiję aksesuarai.“
2 straipsnis. Įstatymo papildymas 151 straipsniu
Papildyti Įstatymą 151 straipsniu:
„151  straipsnis. Specialūs reikalavimai, taikomi mažmeninės prekybos vietoms 
1. Mažmeninės prekybos vietose draudžiama viešai eksponuoti (demonstruoti) tabako gaminius, su tabako gaminiais susijusius gaminius,  išskyrus elektronines cigaretes ir jų pildykles, ir įrenginius, skirtus šiems gaminiams vartoti. Elektronines cigaretes ir jų pildykles draudžiama viešai eksponuoti (demonstruoti) vaistinėse.
2. Šio straipsnio 1 dalyje nustatytas draudimas netaikomas tabako gaminiams, su tabako gaminiais susijusiems gaminiams, išskyrus elektronines cigaretes ir jų pildykles, ir įrenginiams, skirtiems šiems gaminiams vartoti, parduodamiems tabako gaminių parduotuvėse, tabako gaminių skyriuose (su sąlyga, kad šie gaminiai ir (ar) įrenginiai nėra eksponuojami (demonstruojami) šių parduotuvių ar skyrių išorinėse vitrinose ir (ar) pro kitus išorinius šios parduotuvės ar skyriaus įrenginius), tarptautiniame jūrų ar oro uoste ar Lietuvos Respublikos valstybės sienos su trečiosiomis šalimis perėjimo punkte įsteigtose prekybos vietose, kuriose prekės parduodamos tik iš Lietuvos Respublikos išvykstantiems keleiviams, taip pat laivuose, orlaiviuose, traukiniuose, vežančiuose keleivius tarptautiniais maršrutais.“

3 straipsnis. 26 straipsnio pakeitimas
1. Pakeisti 26 straipsnio 9 dalį ir ją išdėstyti taip:
„9. Už šio Įstatymo 151 straipsnyje nustatytų specialiųjų reikalavimų pažeidimą, 17 straipsnio 1 dalyje ir 171 straipsnyje nustatytų reklamos draudimų pažeidimą juridiniai asmenys ir užsienio juridinių asmenų filialai baudžiami nuo vieno tūkstančio keturių šimtų keturiasdešimt aštuonių eurų iki dviejų tūkstančių aštuonių šimtų devyniasdešimt šešių eurų bauda. Už šių draudimų pažeidimą, padarytą pakartotinai per vienus metus nuo baudos paskyrimo, juridiniai asmenys ir užsienio juridinių asmenų filialai baudžiami nuo dviejų tūkstančių aštuonių šimtų devyniasdešimt šešių eurų iki penkių tūkstančių septynių šimtų devyniasdešimt dviejų eurų bauda.“
2. Pakeisti 26 straipsnio 10 dalį ir ją išdėstyti taip:
„10. Už šio Įstatymo 17 straipsnio 5 ar 6 dalyje nustatytų informacijos pateikimo reikalavimų pažeidimą juridiniai asmenys ir užsienio juridinių asmenų filialai baudžiami nuo dviejų šimtų aštuoniasdešimt devynių eurų iki aštuonių šimtų šešiasdešimt aštuonių eurų bauda. Už šių reikalavimų pažeidimą, padarytą pakartotinai per vienus metus nuo baudos paskyrimo, juridiniai asmenys ir užsienio juridinių asmenų filialai baudžiami nuo aštuonių šimtų šešiasdešimt aštuonių eurų iki vieno tūkstančio keturių šimtų keturiasdešimt aštuonių eurų bauda.“
3. Pakeisti 26 straipsnio 13 dalies 1 punktą ir jį išdėstyti taip:
„1) Narkotikų, tabako ir alkoholio kontrolės departamentas – už 41 straipsnio, 87 straipsnio, 9 straipsnio 1, 2, 4, 10 ir 14 dalių, 93, 96, 99, 910, 911 straipsnių, 10 straipsnio 1 dalies, 12 straipsnio 1, 3, 4, 5, 6, 8, 9, 10 dalių, 13 straipsnio, 14 straipsnio 1 dalies, 14 straipsnio 3 dalies 1, 2, 3, 4, 6 ir 8 punktų, 14 straipsnio 5 ir 8 dalių, 141 straipsnio 1, 2, 3, 4 dalių, 15, 151 ir 16 straipsnių, 161 straipsnio 1 dalies, 162 straipsnio, 17 straipsnio 1, 4, 5 ir 6 dalių, 171 ir 18 straipsnių, 19 straipsnio 1 dalies 5 punkto nuostatų pažeidimus;“.


Skelbiu šį Lietuvos Respublikos Seimo priimtą įstatymą.

